钦定古今图书集成/明伦汇编/官常典/第115卷 > 唐
## 钦定古今图书集成/明伦汇编/官常典/第115卷 > 唐

### 高祖武德九年封孔子后为褒圣侯

按《唐书高祖本纪》不载。按《礼乐志》云云。

按《阙里志》：武德九年十二月二十九日诏曰：“宣尼以
大圣之德，天纵多能，王道藉以裁成，人伦资其教益。
故孟轲称‘生民以来，一人而已’。”自汉氏驭历，魏室分
区，爰及晋朝，暨于隋代，咸相崇尚，用存享祀。朕钦若
前王，宪章故实，亲师宗圣，是所，庶几存亡继绝，抑惟
通典。可立孔子后为褒圣侯，以隋故绍圣侯孔嗣哲
嫡子“《德伦》为嗣。”

按《兖州府志》：“九年改封三十三世孙德伦为褒圣侯。
德伦，嗣哲子也。”

### 太宗贞观元年诏孔氏子孙并免赋役

按《唐书太宗本纪》不载。“按《阙里志》”云云。

贞观十一年，诏“褒圣侯与朝会，位同三品，家祭服元
冕。”

按《唐书太宗本纪》不载　按《阙里志》，“十一年诏褒圣
侯德伦朝会位同三品，食邑一千户，家祭服元冕。”

### 高宗乾封元年诏免孔氏子孙赋役

按《唐书高宗本纪》不载。　按《阙里志》，“高宗乾封元年，
敕褒圣侯德伦，既承裔嗣，有异常流，其子孙并免赋
役。”

### 中宗嗣圣七年赐褒圣侯孔德伦敕书及时服〈即武后天授元年〉

按《唐书武后本纪》不载，　按《阙里志》云云。

嗣圣十二年，三十四代孙孔崇基袭封“褒圣侯。”〈即武后天
册万岁元年〉

按《唐书武后本纪》不载，　按《阙里志》云云。

### 神龙元年授褒圣侯朝散大夫

按《唐书中宗本纪》不载。　按《阙里志》，“神龙元年五月，
制授褒圣侯崇基朝散大夫，陪祭朝会。”

### 元宗开元五年三十五代孙孔璲之袭封褒圣侯

按《唐书元宗本纪》不载。　按《阙里志》，“开元五年，三十
五代孙璲之袭封褒圣侯，特授四门博士，郡王府文
学，兖州长史。”

开元十三年，幸阙里。诏“文宣公家每代长子承袭，兼赐一子官，免孔氏赋役。”

按《唐书元宗本纪》不载。　“按《阙里志》”云云。

开元二十七年。改封褒圣侯孔璲之为文宣公
按《唐书元宗本纪》。不载　按《阙里志》。二十七年。改封
褒圣侯。璲之为文宣公。兼兖州长史。迁都水使者。食
邑一千户。

按《兖州府志》：“改封褒圣侯为文宣公，位于文官二品
之下。卒，子萱嗣。”

### 肃宗上元二年诏凡大祀其褒圣公朝位在文官二品之下

按《唐书肃宗本纪》不载。　“按《阙里志》”云云。

### 代宗 年三十六代孙孔萱袭封文宣公

按《唐书代宗本纪》不载。　按《阙里志》，“三十六代孙萱，
袭封文宣公，兼兖州泗水令，卒，子齐卿嗣。”

按《兖州府志》：“代宗时，以孔萱袭封文宣公。”

### 德宗建中三年三十七代孙孔齐卿袭封文宣公

按《唐书德宗本纪》不载。　按《阙里志》，“建中三年，三十
七代孙齐卿袭封文宣公，兼除兖州功曹，转青州司
兵参军，时遭叛乱，陷于东平，卒，子惟晊嗣。”

### 宪宗元和十三年以三十八代孙孔惟晊袭封文宣公

按《唐书宪宗本纪》不载。　按《阙里志》：“三十八代孙惟
晊，元和十三年，东平兵解，归鲁，授兖州参军，袭封文
宣公。卒，子策嗣。”

元和十五年。诏“文宣王家与一子官。”

按《唐书宪宗本纪》不载。　“按《阙里志》”云云。

### 武宗会昌元年三十九代孙孔策袭封文宣公

按：《唐书武宗本纪》，不载。　按《兖州府志》，“会昌元年，以
三十九世孙策袭封文宣公。策惟晊子也。由明经及
第，以国子监丞受封，迁国子尚书博士。有子曰振，
会昌五年南郊，诏文宣公与一子官。”

按《唐书武宗本纪》：“五年春正月辛亥，有事于南郊，大
赦，文宣公，予一子出身。”

### 宣宗大中元年正月大赦改元文宣王后与一子官按唐书宣宗本纪云云

### 懿宗咸通四年四十代孙孔振及第袭封文宣公

按《唐书懿宗本纪》不载。　按《阙里志》：“四十代孙振，咸
通四年状元及第，除秘书省校书郎，历运判监察御
史、左补阙、水部员外郎，袭封文宣公，赐百缣。卒，子昭
俭嗣。”

### 僖宗乾符二年正月南郊大赦赐文宣王后一子官按唐书僖宗本纪云云

乾符　年四十一代孙孔昭俭，袭封文宣公。

按《唐书僖宗本纪》不载。　按《阙里志》：“四十一代孙昭
俭，任南陵尉，授广文馆博士，兖州司马，赐绯，除秘书
郎，袭封文宣公，累宰曲阜。有子光嗣，遭乱未嗣爵。”
按《兖州府志》：“乾符间孔昭俭袭封。”

### 昭宗天祐二年授四十二代孙孔光嗣泗水令

按《唐书昭宗本纪》不载　按《阙里志》，“四十二代光嗣，
斋郎出身，天祐二年授泗水令，主祀陵庙。”

按《兖州府志》：“光嗣遭五季之乱，失其世爵，故授是官。
后唐封其子仁玉。”